سائنس اور ٹیکنالوجی کی وزارت
بھارت میں آکسیجن کی ضرورت کو پورا کرنے کے لئے ایم ایس ایم ایز کو اس میدان میں لانے کے مقصدکو پورا کرنے کے لئے سی ایس آئی آر –سی ایم ای آر آئی آکسیجن این رچمنٹ ٹکنالوجی
نئی دہلی، 05 مئی 2021: آکسیجن سے متعلق ٹکنالوجی کے بارے میں بیداری پھیلانے والا ایک اجلاس ایم ایس ایم ای –ڈیولپمنٹ انسٹی ٹیوٹ ،جے پور کے ذریعہ سی ایس آئی آر –سینٹرل میکینکل انجنئیرنگ ریسرچ انسٹی ٹیوٹ درگاپور کے تعاون سے 4 مئی 2021 کو ڈجیٹل پلیٹ فارم کے ذریعہ منعقدکیا گیا۔ سی ایس آئی آر –سی ایم ای آر آئی کے ڈائریکٹر پروفیسر  ہریش ہرانی نے پروگرام میں چیف اسپیکر کا خطبہ دیا ۔ حکومت راجستھان کے ایڈیشنل ڈائریکٹر آف انڈسٹریز جناب سنجیو سکسینہ ایم ایس ایم ای – ڈی آئی جے پور کے ڈائریکٹر جناب وی کے شرما سی آئی ڈی اے کے صدر ڈاکٹر روہت جین اور لگھو ادیوگ بھارتی کے جنرل سکریٹری جناب مہندر مشرا کے ساتھ ساتھ 100 ایم ایس ایم ای اور صنعت کاروں نے بھی اس بیداری کے پروگرام میں شرکت کی ۔
سی ایس آئی آر –سی ایم ای آر آئی کے ڈائریکٹر پروفیسر ہریش ہرانی نے آکسیجن کنسینٹریٹر ز کے استعمال پر زور دیا ، جوکہ زندگی بچانے کی صلاحیت رکھتے ہیں۔لکویڈ آکسیجن سلنڈروں کے مناسب بندوبست اور آکسیجن کنسنٹریٹرز کی متبادل حکمت عملی عالمی وباسے موثر طریقےسے جنگ میں ہماری مدد کرسکتی ہے۔پروفیسر ہرانی نے کہا کہ سی ایس آئی آر –سی ایم ای آر آئی کو ایم ایس ایم ای صنعت کاروں کی زیادہ سے زیادہ تعداد میں نیٹ ورکنگ کی ضرورت ہے تاکہ آکسیجن کی مانگ کو پورا کرنے کے لئے تیز رفتار سے بڑے پیمانے پر آکسیجن کنسنٹریٹرزکی مینوفیکچرنگ شروع کی جاسکے ۔اس سلسلے میں انہوں نے ان چندایم ایس ایز کی مثال پیش کی ، جو کمپریشر ز ، اینلائزرجیسے وسائل کی صلاحیت پہلے ہی حاصل کرچکی ہیں۔مینوفیکچرنگ کی صلاحیت وغیرہ کو مربوط کرنے کی ضرورت ہے اور ان صنعت کاروں کو وقت پر مینوفیکچرنگ کا عمل شروع کرنے کے لئے آگے آنے کی ضرورت ہے۔آکسیجن کی مانگ کو پورا کرنے کے لئے سرکاری شعبے کی ایک کمپنی پہلے ہی ایک لاکھ آکسیجن کنسنٹریٹرز کے لئے ٹینڈرجاری کرچکی ہے۔
آکسیجن این رچمنٹ یونٹ  آکسیجن سلنڈروں کے مقابلے میں آکسیجن بچانے میں مدد کرتی ہے۔ کبھی کبھی سلنڈروں کے استعمال کے دوران آکسیجن کے بہت زیادہ بہاؤسے آکسیجن کی زہریلی کیفیت پیدا ہوسکتی ہے جو کبھی کبھی انسانوں کے لئے مہلک بھی ہوسکتی ہے۔او ای یو کی مناسب طریقے سے ہینڈلنگ ، تربیت یافتہ تکنیکی افراد کی بھی ضرورت ہے اورسی آیس آئی آر- سی ایم ای آر آئی ایسے تکنیکی اہلکار وں کی ہنر مندی کے فروغ میں مددفراہم کراسکتا ہے۔ سی آیس آئی آر- سی ایم ای آر آئی چار ایم ایس ایز کو پہلے ہی ٹکنالوجی منتقل کرچکا ہے اور بہت جلد دو مزیدکمپنیوں کو یہ ٹکنالوجی منتقل کی جائے گی۔ ان میں سے کچھ کمپنیاں مئی 2021 کے دوسرے ہفتے سےپروڈکشن شروع کررہی ہیں۔
حکومت راجستھان کے ایڈیشنل ڈائریکٹر آف انڈسٹریز جناب سنجیو سکسینہ نے سی آیس آئی آر- سی ایم ای آر آئی کی کوششوں کی ستائش کرتے ہوئے کہا کہ ضر ورت مند افراد کو آکسیجن کی سپلائی کا انتظام کرنے کے لئے مرکزی اور ریاستی حکومتیں دونوں ہی کام کررہی ہیں۔کچھ مقامات پر فوج بھی اپنے خطے میں بند پڑے ہوئے آکسیجن پلانٹ میں نئی جان ڈالنے ک ےلئے اپنی کوشش کررہی ہے۔حکومت نے اس جنگ میں شامل ہونے کے لئے فنڈ بھی فراہم کرایا ہے ۔ انہوں نے کہا کہ ایم ایس ایم ایز ضرورت مندوں کو آکسیجن کی سپلائی فراہم کرانے کے لئے مینوفیکچرنگ یونٹ قائم کرنے کے مقصدسے سی آیس آئی آر- سی ایم ای آر آئی ٹکنالوجی کا فائدہ اٹھا سکتی ہے اور متعلقہ حکومت کے رہنما خطوط کے مطابق سبسڈی کے ذریعہ مالی مدد حاصل کرسکتی ہے۔حکومت راجستھان نویش پروتساہن یوجنا کے تحت ایک اسکیم چلارہی ہے، جس میں 30ستمبر 2021 تک ایم ایس ایم ایز مالی مدد حاصل کرسکتی ہے۔
ایم ایس ایم ای ڈی آئی جے پور کے ڈائریکٹر جناب وی کے شرما نے آکسیجن کے بحران کے اس وقت میں تفصیلات سے آگاہ کرنے اور رہنمائی فراہم کرانے کے لئے پروفیسر ہرانی کا شکریہ ادا کیا۔ انہوں نے کہا کہ ان کے سامنے لکویڈ آسکیجن سلنڈروں کے بارے میں چند مسائل بھی ہیں اور انہوں نے مشورہ دیا کہ سولرز سسٹم سے اس کو جوڑے جانے پر بہتر نتائج حاصل ہوسکتے ہیں۔ انہوں نے یقین دہانی کرائی کہ ایم ایس ایم ای -ڈی آئی ، جے پور کا دفتر تمام ایم ایس ایم ای صنعت کاروں کی کوششوںمیں ان کے ساتھ ہے اور یہ ان صنعتوں کے لئے ہر ممکن مدد فراہم کرائے گا۔
سی آئی ڈی اے کے صدر ڈاکٹر روہت جین نے کہا کہ سی آیس آئی آر- سی ایم ای آر آئی کی ٹکنالوجی عالمی وبا کے موجودہ دور میں آکسیجن کی مانگ اور سپلائی کے فرق کو دور کرنے کے لئے ایک سنگ میل ثابت ہوسکتی ہے۔انہوں نے ایم ایس ایم ایز سے اپیل کی کہ وہ اس ٹکنالوجی کا فائدہ اٹھائیں جو کہ ان کے لئے ایک اچھے موقع میں تبدیل ہوسکتی ہے ۔
یہ پروگرام تعاملی تھا ۔اس میں شرکت کرنے والے صنعت کاروں ، ایم ایس ایم ایز اور اسٹارٹ اپس نے سی آیس آئی آر- سی ایم ای آر آئی کے ذریعہ تیار کردہ کنسنٹریٹر میں دلچسپی ظاہر کی اور وہ ٹکنالوجی ، ٹکنالوجی کی منتقلی کے طریقے کی تفصیلات جاننے کے خواہشمند تھے ۔انہوں نے ٹکنالوجی کی منتقلی کی فیس ، اس کی قیمت کے پہلوؤں ، پروڈکشن شروع کرنے کے لئے ضروری سرمایہ اور فائننس ٹکنالوجی کی ٹیسٹنگ کے لئے قانونی شرائط ،فوری طور پر فیبریکیشن کس طرح شروع کیا جائے ، کٹنگ اور دیگر صنعتوں میں آکسیجن کنسنٹریٹر کے استعمال ، کووڈ کے بعد کے دور میں کنسنٹریٹر پلانٹ کی ضرورت ، کیا کنسنٹریٹر کے ذریعہ آکسیجن کو ذخیرہ کیا جاسکتا ہے ،آلے کے مسلسل استعمال کے نتائج ، 40 ڈگری سینٹی گریڈ سے زیادہ درجہ حرارت میں آلے کی کام کرنے کی صلاحیت کے بارے میں تفصیلات حاصل کرنے کے بارے میں بھی دلچسپی ظاہر کی ۔سی ایس آئی آر –سی ایم ای آر آئی کے ڈائریکٹر نے مذکورہ بالا تمام سوالات کا تشفی بخش جواب دیا ،جس کی تما م شرکا نے تعریف کی ۔